|  |  |
| --- | --- |
| **Tárgy:** | **Szombathely Megyei Jogú Város Bűnmegelőzési, Közbiztonsági és Közrendvédelmi Bizottságának 2023. szeptember 25-i ülése** |
| **Helyszín:** | **Városháza, Kossuth Lajos utca 1-3., I. emeleti kisterem** |
| **Időpont:** | **2023. szeptember 25., 15 óra 00 perc** |
| **Jegyzőkönyv-****vezető:** | **Kiss Viktória** |
| **Jelenléti ív** | **Név** | **Aláírás** | **Megjegyzés** |
|  | **Kelemen Krisztián** | **jelen** | képviselő, a Bizottság elnöke |
|  | **Balogh Gábor r. alezredes** | **jelen** | a Bizottság tagja |
|  | **Balogh Tibor** | **jelen** | a Bizottság tagja |
|  | **Bercse László r. őrnagy** | **-** | a Bizottság tagja |
|  | **Bor Balázs** | **jelen** | a Bizottság tagja |
|  | **Büki Zoltán** | **jelen** | a Bizottság tagja |
|  | **Egyed László tű. alezredes** | **jelen** | a Bizottság tagja |
|  | **Gálffy Áron** | **jelen** | a Bizottság tagja |
|  | **Dr. Gulyás Ferenc r. ezredes** | **jelen** | a Bizottság tagja |
|  | **Horváth Ferenc** | **jelen** | a Bizottság tagja |
|  | **Janzsó Zoltán** | **jelen** | a Bizottság tagja |
|  | **Márovics Pál** | **-** | a Bizottság tagja |
|  | **Dr. Mészáros András** | **jelen** | a Bizottság tagja |
|  | **Dr. Stánitz Éva** | **jelen** | a Bizottság tagja |
|  | **Versegi Valentin** | **jelen** | a Bizottság tagja |
|  | **Gyenge-Pavelkovits Petra** | **-** | a Bizottság tagja |
|  | **Állandó meghívottak** |
|  | **Név** | **Aláírás** | **Megjegyzés** |
|  | **Dr. Nemény András polgármester** | - |  |
|   | **Dr. László Győző alpolgármester** | - |  |
|  | **Dr. Horváth Attila alpolgármester** | - |  |
|  | **Horváth Soma alpolgármester** | - |  |
|  | **Dr. Károlyi Ákos jegyző** | - |  |
|  | **Babicsné Dr. Tőke Erzsébet aljegyző** | - |  |
|  | **Dr. Holler Péter osztály-vezető** | jelen | SZMJV PH Hatósági Osztály |
|  | **Ágoston Sándor irodavezető** | jelen | SZMJV PH Hatósági Osztály, Közterület-felügyelet |
|  | **Vinczéné Dr. Menyhárt Mária osztályvezető** | - | SZMJV PH Egészségügyi és Közszolgálati Osztály |
|  | **Stéger Gábor osztályvezető** | jelen | SZMJV PH Közgazdasági és Adó Osztály |
|  | **Dr. Saly Imre elnök** | - | Aranypatak Vadásztársaság |
|  | **Kiss Viktória** védelmi ügyintéző | jelen | SZMJV PH Hatósági Osztály |
|  |  |  |  |
|  |  |  |  |
|  |  |  |  |

**Kelemen Krisztián képviselő, a Bizottság elnöke:** Tisztelettel köszönti a Bűnmegelőzési, Közbiztonsági és Közrendvédelmi Bizottság ülésének megjelent tagjait. Az ülést megnyitja, megállapítja, hogy a Bizottság 13 fővel határozatképes, 3 hiányzó van. A jegyzőkönyvet Kiss Viktória vezeti. Jegyzőkönyv hitelesítésére felkéri Bor Balázs tagot, erről szavazniuk nem szükséges.

**Bor Balázs, a Bizottság tagja:** Vállalja.

**Kelemen Krisztián képviselő, a Bizottság elnöke:** Az elektronikusan kiküldött napirendi pontokat, összesen 9-et fognak tárgyalni, a „Különfélék”-kel és a zárt ülés napirendjével együtt. Szavazásra teszi fel, aki a napirendi pontokkal egyetért, kéri, hogy kézfeltartással jelezze.

*A Bűnmegelőzési, Közbiztonsági és Közrendvédelmi Bizottság 13 igen szavazattal, 0 nem szavazattal és 0 tartózkodással elfogadta a javaslatot és az alábbi határozatot hozta:*

**35/2023. (IX.25.) BKKB számú határozat**

A Bűnmegelőzési, Közbiztonsági és Közrendvédelmi Bizottság a 2023. szeptember 25-i ülésének napirendjét az alábbiak szerint fogadta el:

**Nyilvános ülés:**

**1./ Javaslat a takarékossági program felülvizsgálatához kapcsolódó döntések meghozatalára** *(Közgyűlési 9.)*

**Előadó:** Dr. Károlyi Ákos jegyző

**2./ Javaslat Szombathely Megyei Jogú Város Önkormányzata 2023. évi költségvetéséről szóló 4/2023. (II.28.) önkormányzati rendelet II. számú módosításának megalkotására** *(Közgyűlési 10.)*

**Előadó:** Stéger Gábor, a Közgazdasági és Adó Osztály vezetője

**3./ Tájékoztató a kárt okozó vaddisznók Szombathely belterületén történő megjelenésével és az ezzel összefüggésben megtett önkormányzati intézkedésekről**

**Előadók:** Dr. Károlyi Ákos jegyző

 Dr. Holler Péter, a Hatósági Osztály vezetője

**Meghívott:** Dr. Saly Imre, az Aranypatak Vadásztársaság elnöke

**4./ Javaslat a közterületi térfigyelő mobil kamerával kapcsolatos döntések meghozatalára**

 **Előadók:** Kelemen Krisztián, a Bizottság elnöke

 Ágoston Sándor, a Közterület-felügyelet irodavezetője

**5./ Tájékoztató az elmúlt időszak rendőri intézkedéseiről, rendezvény biztosításairól** *(szóbeli előterjesztés)*

**Előadó:** Dr. Gulyás Ferenc r. ezredes, kapitányságvezető, a Bizottság tagja

**6./ Javaslat a polgárőr egyesületek támogatási kérelmének elbírálására, éves eredményességi támogatás elosztására**

 **Előadó:** Kelemen Krisztián, a Bizottság elnöke

**7./ Javaslat a Civil Fórummal kapcsolatos döntések meghozatalára**

 **Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**8./ Különfélék**

**Előadó:** Kelemen Krisztián, a Bizottság elnöke

**Zárt ülés:**

**9./ Javaslat önkormányzati kitüntetések adományozására („Szombathely Közbiztonságáért-díj”)** *(Közgyűlési 20.)*

**Előadó:** Dr. Holler Péter, a Hatósági Osztály vezetője

**Felelős:** Kelemen Krisztián, a Bizottság elnöke

**Határidő:** azonnal

**Kelemen Krisztián képviselő, a Bizottság elnöke:** A napirendi pontok előtt örömteli hírt jelent be, amiről vélhetően mindenki hallott már. Idén július 8-án Kiss Viktóriát, a Claudius Polgárőr Egyesület és elnökét és őt érte az a megtiszteltetés, hogy Lakitelken átvehették a „Szombathely, Polgárőr Város” kitüntető címet, Rétvári Bence Államtitkár Úrtól. Úgy gondolja, hogy ez nagy elismerése annak, hogy Szombathelyen kiemelten kezelik a polgárőr egyesületeket, megbecsülik a munkájukat, nemcsak erkölcsileg, hanem anyagilag is. Mint ismert, Szombathelyen több mint 140 polgárőr tevékenykedik, rendőrséggel, közterület-felügyelettel közös együttműködésben és úgy gondolja, hogy nagy szükség van rájuk, és minden polgárőrnek nagyon szépen köszönik a munkáját. Ez az elismerés egy pályázat volt, egy komoly szakmai anyagot kellett beadni, a Szombathelyi Önkormányzat a Claudius Polgárőr Egyesülettel közösen adta be ezt az anyagot, a múltbéli tevékenységet díjazták ezzel az elismeréssel.

**1./ Javaslat a takarékossági program felülvizsgálatához kapcsolódó döntések meghozatalára** *(Közgyűlési 9.)*

 **Előadó:** Dr. Károlyi Ákos jegyző

**Kelemen Krisztián képviselő, a Bizottság elnöke:** Felteszi, hogy a kiküldött anyaghoz van-e bárkinek kérdése, hozzászólása. Ha nincsen, akkor röviden összefoglalná a takarékossági programot. Tavalyi évben döntött a Közgyűlés egy 75 pontból álló megtakarítási csomagról, melyet magukon éreztek, télen hideg volt, nyáron meleg volt, hiszen az idei nyáron nem használták a klímaberendezéseket, de tudomásul vették, hogy megemelkedtek az energiaárak, és úgy gondolja, hogy mindenki megtette a tőle telhetőt a megtakarítás terén. Viszont a jövő évben már jobbak a kilátások, ami azt jelenti, hogy jóval szerényebb fajlagos költségen sikerül beszerezni az energiát az Önkormányzatnak, illetve az Önkormányzati cégeknek, melynek köszönhetően nem szükséges azt a szigorú programot teljes egészében megtartani, viszont számos olyan racionális eleme van, amit célszerű megtartani, 23 pontra zsugorodott a csomag. Ezekből nem emelne ki egyet sem, az előterjesztés részletesen leírja a pontokat.

Van-e esetleg kérdés, észrevétel? Nem volt, így szavazásra teszi fel a határozati javaslatot, ami bekerül a Közgyűlés elé, aki egyetért, kéri, hogy kézfeltartással jelezze.

*A Bűnmegelőzési, Közbiztonsági és Közrendvédelmi Bizottság 13 igen szavazattal, 0 nem szavazattal és 0 tartózkodással elfogadta a javaslatokat és az alábbi határozatot hozta:*

**36/2023. (IX.25.) BKKB számú határozat**

A Bűnmegelőzési, Közbiztonsági és Közrendvédelmi Bizottság a *„Javaslat a takarékossági program felülvizsgálatához kapcsolódó döntések meghozatalára”* című előterjesztést megtárgyalta és a határozati javaslatot az előterjesztésben foglaltak szerint a Közgyűlésnek elfogadásra javasolja.

**Felelős:** Kelemen Krisztián, a Bizottság elnöke

(a végrehajtás előkészítéséért:

 Dr. Holler Péter, a Hatósági Osztály vezetője)

**Határidő:** a Közgyűlés 2023. szeptember 28-i ülése

**2./ Javaslat Szombathely Megyei Jogú Város Önkormányzata 2023. évi költségvetéséről szóló 4/2023. (II.28.) önkormányzati rendelet II. számú módosításának megalkotására** *(Közgyűlési 10.)*

**Előadó:** Stéger Gábor, a Közgazdasági és Adó Osztály vezetője

**Stéger Gábor, a Közgazdasági és Adó Osztály vezetője:** Elég nagy anyag az előterjesztés, mindig szeptemberben szokták az elmúlt hónapok eseményeit végig vezetni a rendeleten, amit már egyszer módosított a Közgyűlés májusban. Szeretné felhívni a figyelmet a szöveges indokolásra, amiben próbáltak egy átfogó képet adni, ami forrás oldalról közelíti meg a város egyenlegének alakulását. Ha kérdés van, arra szívesen válaszol, a Bizottság kompetenciájába tartozó tételeknél változás nincs.

**Kelemen Krisztián képviselő, a Bizottság elnöke:** A költségvetésben az alábbiak szerepelnek, amik a Bizottsághoz tartoznak:

* Rendőrség támogatása 6 millió Ft,
* Katasztrófavédelem támogatása 2 millió Ft,
* polgárőr szervezetek támogatása 2 millió Ft,
* Bűnmegelőzési és Közbiztonsági Koncepcióhoz rendelt költségvetési soron 1,5 millió Ft.

Van-e esetleg kérdés, észrevétel? Nem volt, így szavazásra teszi fel a határozati javaslatokat, aki egyetért, kéri, hogy kézfeltartással jelezze.

*A Bűnmegelőzési, Közbiztonsági és Közrendvédelmi Bizottság 13 igen szavazattal, 0 nem szavazattal és 0 tartózkodással elfogadta a javaslatokat és az alábbi határozatokat hozta:*

**37/2023. (IX.25.) BKKB számú határozat**

A Bűnmegelőzési, Közbiztonsági és Közrendvédelmi Bizottság a „*Javaslat Szombathely Megyei Jogú Város Önkormányzata 2023. évi költségvetéséről szóló 4/2023. (II.28.) önkormányzati rendelet II. számú módosításának megalkotására*” című előterjesztést megtárgyalta, és az I-IV. határozati javaslatot az előterjesztésben foglaltak szerint a Közgyűlésnek elfogadásra javasolja.

**Felelős:** Kelemen Krisztián, a Bizottság elnöke

(a végrehajtás előkészítéséért:

Stéger Gábor, a Közgazdasági és Adó Osztály vezetője)

**Határidő:** a Közgyűlés 2023. szeptember 28-i ülése

**38/2023. (IX.25.) BKKB számú határozat**

A Bűnmegelőzési, Közbiztonsági és Közrendvédelmi Bizottság a „*Javaslat Szombathely Megyei Jogú Város Önkormányzata 2023. évi költségvetéséről szóló 4/2023. (II.28.) önkormányzati rendelet II. számú módosításának megalkotására*” című előterjesztést megtárgyalta, és az önkormányzat 2023. évi költségvetéséről szóló 4/2023. (II.28.) önkormányzati rendelet módosításáról szóló rendelettervezetet az előterjesztésben foglaltak szerint a Közgyűlésnek megalkotásra javasolja.

**Felelős:** Kelemen Krisztián, a Bizottság elnöke

(a végrehajtás előkészítéséért:

Stéger Gábor, a Közgazdasági és Adó Osztály vezetője)

**Határidő:** a Közgyűlés 2023. szeptember 28-i ülése

**3./ Tájékoztató a kárt okozó vaddisznók Szombathely belterületén történő megjelenéséről és az ezzel összefüggésben megtett önkormányzati intézkedésekről**

**Előadók:** Dr. Károlyi Ákos jegyző,

 Dr. Holler Péter, a Hatósági Osztály vezetője

**Meghívottak:** Dr. Saly Imre, az Aranypatak Vadásztársaság elnöke

**Dr. Holler Péter, a Hatósági Osztály vezetője:** A Tisztelt Bizottság az előző ülésen kapott már egy áttekintést arról, hogy mik történtek az elmúlt hónapokban, években. Arra helyezné a hangsúlyt, hogy azóta mi történt. A nyár folyamán is folyamatos volt a vaddisznók kilövése. A júniusi bizottsági ülésen vetődött fel kérdésként a kapacitás növelés. Ezzel élve, Polgármester Úr megkereste valamennyi vadásztársaságot, annak érdekében, hogy ajánljanak olyan vadászokat, akik részt vennének a vadak elejtésében. Nyár folyamán egy újabb vadász jelentkezett, így folyamatos volt nyáron a feladatellátás. Ez azért volt fontos, mert így találkozni tudott a kereslet és a kínálat, a bejelentőket el tudták irányítani a vadászhoz, illetve a vadászokat, hogy honnan érkezett bejelentés. Ez a rendszer az elmúlt hónapokban kezdett igazán kiforrni, és amint érkezett bejelentés az Önkormányzathoz, azt eljuttatták a vadászhoz és nagyon sokszor sikeres is volt ez az eljárás. Ennek adna formális keretet az a rendszer, amit most tárgyal a Bizottság, valamint majd csütörtökön a Közgyűlés. Az Aranypatak Vadásztarsaság 4 vadásza jelentkezett, ők látnák majd el ezt a feladatot, az időszakokat úgy felosztva, hogy a 2 páros 2 naponta váltja egymást. A vadászok részére biztosításra kerül egy mobiltelefon, amelynek hívószámát a sajtón keresztül nyilvánosságra hozza az Önkormányzat, így minden napra jutna egy ügyeletes. Az elejtések továbbra is éjszaka történnek majd, de így bárki közvetlenül tudja értesíteni a vadászt, aki gyakorlatilag azonnal tud intézkedni. Az Önkormányzat elkészítette a beosztást is, és ez alapján december 31-ig előre meg van, hogy melyik napokon ki lenne az ügyeletes. A megbeszélésen, amikor ezt a rendszert kialakították, részt vett a Rendőrség Igazgatásrendészeti Osztályvezető Asszonya, így a rendőrség részéről is működhet ez a rendszer. Ha a Közgyűlés is elfogadja, akkor úgy gondolják, hogy ez lehet a rendszer, amely még hatékonyabban is működhet. A nyáron egyre kevesebb bejelentés érkezett, de ahogyan a vadászok megjósolták, itt az ősz, hullanak a gyümölcsök, és most már újra egyre gyakoribb lesz a bejelentések száma. Még egy friss, mai információt osztana meg, ma egyeztett Németh Ferenc vadásszal, aki szeptember 30-ig végzi még a feladatot. Eddig a pillanatig összesen 55 vaddisznó került kilövésre, tehát ennyivel kevesebb van, mintha nem tett volna semmit az Önkormányzat. Úgy gondolják, hogy hatékonyan működik a rendszer, és az új rendszer októbert 1-től még hatékonyabban fog működni reményeik szerint. Ehhez kérik a Bizottság támogatását.

**Kelemen Krisztián képviselő, a Bizottság elnöke:** Úgy gondolja, hogy nincs még egy olyan város, ahol ennyit foglalkoznának a belterületi vadakkal, és biztos abban, hogy az új ügyeleti rendszer, ami egy pilot projekt Magyarországon, még hatékonyabban fog működni, mint az eddigi rendszer, hiszen eddig volt egy közvetítő szerepe az Önkormányzatnak a vadász és a bejelentő között, most azonban közvetlen kapcsolat lesz a két fél között, így a vadász sokkal előbb és hatékonyabban tud reagálni. Van-e esetleg kérdés, észrevétel? Nem volt, így szavazásra teszi fel a határozati javaslatot, aki egyetért, kéri, hogy kézfeltartással jelezze.

*A Bűnmegelőzési, Közbiztonsági és Közrendvédelmi Bizottság 13 igen szavazattal, 0 nem szavazattal és 0 tartózkodással elfogadta a javaslatot és az alábbi határozatot hozta:*

**39/2023. (IX.25.) BKKB számú határozat**

1. A Bűnmegelőzési, Közbiztonsági és Közrendvédelmi Bizottság javasolja Szombathely Megyei Jogú Város Közgyűlésének, hogy a kárt okozó vaddisznók Szombathely belterületén történő megjelenéséről és az ezzel összefüggésben megtett önkormányzati intézkedésekről szóló tájékoztatást fogadja el.
2. A Bizottság javasolja a Közgyűlésnek, támogassa, hogy az előterjesztésben foglaltak szerint 2023. október 1. napjától az Aranypatak Vadásztársaság 4 vadásza ügyeleti rendszerben végezze a belterületen kárt okozó vaddisznók elejtését.
3. A Bizottság javasolja a Közgyűlésnek, kérje fel a polgármestert, hogy a kárt okozó vaddisznók elejtése ügyeleti rendszerének tapasztalatairól tájékoztassa a Közgyűlést.

**Felelős:** Dr. Nemény András polgármester

 Dr. Horváth Attila alpolgármester

 Kelemen Krisztián, a Bizottság elnöke

Dr. Károlyi Ákos jegyző

 (a végrehajtás előkészítéséért:

 Dr. Holler Péter, a Hatósági Osztály vezetője)

**Határidő:** a Közgyűlés 2023. szeptember 28-i ülése

**4./ Javaslat a közterületi térfigyelő mobil kamerával kapcsolatos döntések meghozatalára**

 **Előadók:** Kelemen Krisztián, a Bizottság elnöke

 Ágoston Sándor, a Közterület-felügyelet irodavezetője

**Kelemen Krisztián képviselő, a Bizottság elnöke:** Ebben a napirendi pontban elsősorban a Brenner-villáról van szó, hiszen a Nemzeti Adó- és Vámhivatal Vas Megyei Adó- és Vámigazgatósága megkereséssel élt 2022. október 24. napján a Közterület-felügyelet felé, hogy a Brenner-villa élet- és balesetveszélyes állapota megszüntetése érdekében helyezzenek ki térfigyelő kamerát. Közben volt már egy adásvételi szerződés az ingatlanra, mint később kiderült, de azt megtámadták polgári peres úton, ha jól tudja, tehát nem volt végleges bírósági döntés arról, hogy hatályos vagy nem hatályos a szerződés. A Bizottság december 5-én döntött is, hogy az egyik mobil térfigyelő kamera áthelyezésre kerüljön arra a helyre, ami jogos is volt, hiszen akkor az épület bejárható volt, sok szabálysértésre, illetve bűncselekményre is alkalmas lehetett volna az ingatlan, aminek állapota időközben változott. Gyakorlatilag idén nyáron áthelyezte az üzemeltető cég a mobilkamerát a Brenner-villához, és utána kiderült, hogy a bíróság hozott egy döntést, magántulajdonba került az ingatlan. Az ingatlan új tulajdonosa bedeszkázta az épületet, tulajdonképpen nem lehet bejutni. Javasolta, hogy kérjék fel a tulajdonost, hogy a balesetveszély és a jogsértő cselekmények megelőzése érdekében továbbra is tegyen meg minden intézkedést. És ha bármit észlelnek, azt jelezni fogják a magántulajdonos felé, aki egyébként nem szombathelyi lakos. Gyakorlatilag a korábbi, NAV által kezdeményezett kamerakihelyezés oka megszűnt, így a továbbiakban nem indokolt a terület megfigyelése, ezért a mobil kamera áthelyezhető a szakmai szempontok alapján indokolt szelektív hulladékgyűjtő szigetek megfigyelésére, azok közül a Hunyadi János út 51. melletti szelektív hulladékgyűjtő sziget környékére, hiszen folyamatosan lomtalanításra használja a lakosság azt a helyszínt, folyamatosan hordják oda, teherautóval is a különböző limlomot. A Brenner-villa épületébe gyakorlatilag nem lehet bejutni és bízik benne, hogy ez így is marad, és a médiában is többször felmerült a kérdés, hogy miért nem lehet kordonnal körbe keríteni, aminek a magyarázata egyszerű. Ez egy úszó telek, a magántulajdonosnak a telek résztulajdona csak annyi, amennyi az érintett alatt van, és ha ő körbe szeretné kordonozni az egész épületet, akkor az Önkormányzattól neki kezelői hozzájárulást kellene kérnie, terület bérleti díjat kellene fizetnie, és ezt nem kezdeményezte, az Önkormányzat pedig nem kezdeményezheti ezt.

**Egyed László tű. alezredes, a Bizottság tagja:** Amikor erről döntést hoztak a tavalyi évben, akkor volt egy másik elv is, amit figyelembe vettek, az a szabálytalan parkolás, azt szeretné kérdezni, hogy abban történt-e változás. Ő nem jár arra minden nap.

**Kelemen Krisztián képviselő, a Bizottság elnöke:** A térfigyelő kamera által közvetített képek alapján a Közterület-felügyelet több esetben kezdeményezett szabálysértések, valamint szabályszegések elkövetése miatt eljárásokat, de bővebben ezekről Irodavezető Úr tud beszámolni.

**Ágoston Sándor, a Közterület-felügyelet irodavezetője:** Alapvetően a kamera élőképe úgy lett beállítva, hogy elsődlegesen bűncselekmények megelőzését szolgálja, nyilván a parkoló gépjárművekre is rálátott ez a kamera, ennek folyamodványaként, bár konkrét számadatokkal nem készült, 10-15 közigazgatási hatósági eljárás indult a zöld területen való várakozás miatt ismeretlen személyek ellen, ebből volt 2-3, akit tetten értek, így 8 napon belül tudtak határozatot hozni a személlyel szemben, mivel ismert volt. A másik, ami nagyon fontos, hogy illetéktelen személyek jogosulatlanul bemennek az épületbe, nem feltétlenül azért, mert valamit el akarnak lopni. A balesetveszély, bűncselekmény megelőzése lett előtérbe helyezve, amikor döntöttek a kamera kihelyezéséről, ennek folyamodványaként augusztusban volt egy számukra ismert hölgy, 2 hajléktalan személlyel lényegében hajléktalan életmódot folytatnak, be is akartak menni az épületbe és az egyik személy be is ment, annak vizsgálata zajlik, hogy tulajdon elleni erőszak történt-e vagy sem, a rendőrség felé a szükséges lépéseket megtették. Úgy gondolja, hogy ebből is látszik, hogy ennek a kamerának mekkora előnye van. Úgy gondolja, hogy a megfigyelés okafogyottá vált, magánkézbe került, de fontos kiemelni, hogy amiért ki lett helyezve a kamera, az meg is valósult. Úgy véli, hogy bárhova tesznek ki kamerát, nem vallott szégyent a rendszer, eredményekkel tudnak szolgálni.

**Kelemen Krisztián képviselő, a Bizottság elnöke:** Van-e esetleg kérdés, észrevétel? Nem volt, így szavazásra teszi fel a határozati javaslatot, aki egyetért, kéri, hogy kézfeltartással jelezze.

*A Bűnmegelőzési, Közbiztonsági és Közrendvédelmi Bizottság 13 igen szavazattal, 0 nem szavazattal és 0 tartózkodással elfogadta a javaslatot és az alábbi határozatot hozta:*

**40/2023. (IX.25.) BKKB számú határozat**

1. A Bűnmegelőzési, Közbiztonsági és Közrendvédelmi Bizottság a Brenner-villa környezetének térfigyelő kamerával történő megfigyelésével kapcsolatos tájékoztatást tudomásul veszi.
2. A Bizottság felkéri az elnökét, hogy kérje fel az ingatlan tulajdonosát, a balesetveszély és a jogsértő cselekmények megelőzése érdekében továbbra is tegyen meg minden intézkedést.
3. A Bizottság tudomásul veszi, hogy a mobil térfigyelő kamera a Hunyadi János út 51. melletti szelektív hulladékgyűjtő sziget környékére (8205/12 hrsz-ú ingatlan) kerül áthelyezésre.

**Felelős:** Kelemen Krisztián, a Bizottság elnöke

 (a végrehajtás előkészítéséért:

 Dr. Holler Péter, a Hatósági Osztály vezetője

Ágoston Sándor, a Közterület-felügyelet irodavezetője

Desits Zoltán, az Informatikai Iroda vezetője)

**Határidő:** azonnal

**5./ Tájékoztató az elmúlt időszak rendőri intézkedéseiről, rendezvény biztosításairól** *(szóbeli előterjesztés)*

**Előadó:** Dr. Gulyás Ferenc r. ezredes, kapitányságvezető, a Bizottság tagja

**Dr. Gulyás Ferenc r. ezredes, a Bizottság tagja:** Amikor megbeszélték a mai nap napirendi pontjait, Elnök Úr megkérdezte, hogy van-e valamilyen aktualitás, akkor ő elmondta, hogy a Savaria Történelmi Karnevál és a többi rendezvény megérdemli, hogy szó essen róla, már csak azért is, mert 10 év távlatában, ami hosszú idő, dolgoznak együtt, de ilyen csendesen, ilyen nyugalmasan Karnevál nem telt még el. Egészen Karnevált követő szerdai napig semmi olyan rendbontás nem történt, amihez rendőri intézkedésre lett volna szükség. Aztán a szerdai napon érkezett bejelentés, hogy az egyik árusnak, Budapestről, vagy ellopták, vagy elvesztette az irattárcáját, amit nem adtak vissza. Mindösszesen ennyi történt. Kisgyermek tűnt el, de hamar meglett, de semmi korábbi években tapasztalt rendbontás nem történt. Soha nem szokta elmondani, hogy hány fővel szoktak részt venni a biztosításban, de ezen most változtat, a Karnevál ideje alatt több mint 150 rendőr teljesített szolgálatot, kis túlzással ilyenkor az összes szombathelyi rendőr dolgozik. És itt is el kell mondani, hogy azokkal a szervekkel, akik együttműködnek, Katasztrófavédelem, Közterület-felügyelet, mentősök, van egy olyan gyakorlat, hogy szinte mondani se kell, hogy miben tudnak segíteni egymásnak. Úgy gondolja, hogy példaértékű volt az együttműködés, és a polgárőröknek külön megköszöni a munkát, mert az a zárás, amit ők csinálnak, mert ő többször is végig járta a pontokat, Kiss Viktóriával szinte mindig találkozott, és aki még nem csinálta, az nem tudja, hogy milyen embert próbáló feladat, akár többször elmondani, hogy miért nem mehetnek be a lezárt területre, le a kalappal előttük, és az időjárás sem mindig kegyes. Szubjektív lesz, amit mond, részt vett a felvonuláson nézőként, egy jól szervezett, színes programot láthatott a résztvevő, és a szervezők munkáját dicséri ez.

**Kelemen Krisztián képviselő, a Bizottság elnöke:** Köszöni Kapitány Úr hozzászólását, annyit szeretne kiemelni és megköszönni a rendőrségnek, illetve a polgárőr szervezeteknek a munkáját ehhez a napirendi ponthoz kapcsolódóan. Egyik a szokásos, a szeptemberi iskolakezdés, a gyalogátkelőhelyeken a gyermekek segítése. Idén nem kapott akkor média visszhangot, de tudjuk, hogy országosan közel 2000 rendőr vesz részt az akcióban, nem beszélve a polgárőrökről is, ami a mai nap is tart, ebben nagy segítség a Közterület-felügyelet is, Szombathelyen mindenképpen, egyrészt köszönet ezért. Másrészt köszönetet mond a Joskar-Ola Napokon végzett munkáért, a rendőrségnek, akár a polgárőr szervezeteknek, a Közterület-felügyeletnek. Amióta ő az önkormányzati képviselő a Joskar-Ola lakótelepen, az idei év volt a legbékésebb, a legnyugalmasabban zajlott le, az idei évben egyetlen táska tűnt el, amit a polgárőrök találtak meg, de meg is lett a tulajdonosa. Még egy dolog eszébe jutott, hogy a rendőrség bűnmegelőzési sátorral is részt vesz a rendezvényeken, ezért is köszönetet mond, hiszen a jelenlétük is ad egyfajta biztonságérzetet az embereknek, és rengeteg család, gyermek van a sátornál. Megállás nélkül dolgoztak és tájékoztattak mindenkit, mindig van náluk kis ajándék, a gyerekek ezeknek nagyon tudnak örülni, és kell erre szánni pénzt. Nagy tisztelet a rendőrségnek, hogy erre is van kapacitás, hogy ezzel is foglalkoznak.

Van-e esetleg kérdés, észrevétel? Nem volt, így szavazásra teszi fel a határozati javaslatot, aki egyetért, kéri, hogy kézfeltartással jelezze.

*A Bűnmegelőzési, Közbiztonsági és Közrendvédelmi Bizottság 13 igen szavazattal, 0 nem szavazattal és 0 tartózkodással elfogadta a javaslatot és az alábbi határozatot hozta:*

**41/2023. (IX.25.) BKKB számú határozat**

A Bűnmegelőzési, Közbiztonsági és Közrendvédelmi Bizottság a *„Tájékoztató az elmúlt időszak rendőri intézkedéseiről, rendezvény biztosításairól”* című előterjesztést megtárgyalta és a tájékoztatást tudomásul veszi.

**Felelős:** Kelemen Krisztián, a Bizottság elnöke

(a végrehajtás előkészítéséért:

 Dr. Gulyás Ferenc kapitányságvezető, a Bizottság tagja)

**Határidő:** azonnal

**6./ Javaslat a polgárőr egyesületek támogatási kérelmének elbírálására, éves eredményességi támogatás elosztására**

 **Előadó:** Kelemen Krisztián, a Bizottság elnöke

**Kelemen Krisztián képviselő, a Bizottság elnöke:** A kiküldött előterjesztés szerint korábban már döntöttek egy létszámarányos támogatásról, melynek keretében 670.000,- Ft támogatást kaptak az egyesületek, így 1.330.000,- Ft maradt az eredményességi támogatásra. Az egyesületek által beküldött táblázatok és a rendőrség által leigazolt munkaórák alapján az alábbi támogatási összegek odaítéléséről döntenek:

|  |  |
| --- | --- |
| Claudius Polgárőr Egyesület | 714.000,-  |
| Gyöngyöshermán-Szentkirályi Polgárőrség | 168.000,-  |
| Klapka György Lovas Polgárőr és Hagyományőrző Egyesület | 79.000,-  |
| Százhold Polgárőr Egyesület | 199.000,-  |
| Szombathelyi Polgárőr Egyesület | 170.000,-  |
| **Összesen** | **1.330.000,-**  |

Kiemelné, hogy a polgárőr egyesületek az elmúlt időszakban közel 16.000 szolgálati órát teljesítettek közterületen. Megköszöni az egyesületek munkáját.

**Dr. Gulyás Ferenc r. ezredes, a Bizottság tagja:** Az óraszámokat korrekten, hibahatáron belül írták a polgárőr egyesületek.

**Kelemen Krisztián képviselő, a Bizottság elnöke:** Van-e esetleg kérdés, észrevétel? Nem volt, így szavazásra teszi fel a határozati javaslatot, aki egyetért, kéri, hogy kézfeltartással jelezze.

*A Bűnmegelőzési, Közbiztonsági és Közrendvédelmi Bizottság 13 igen szavazattal, 0 nem szavazattal és 0 tartózkodással elfogadta a javaslatot és az alábbi határozatot hozta:*

**42/2023. (IX.25.) BKKB számú határozat**

A Bűnmegelőzési, Közbiztonsági és Közrendvédelmi Bizottság megtárgyalta a *„Javaslat a polgárőr egyesületek támogatási kérelmének elbírálására, éves eredményességi támogatás elosztására”* című előterjesztést, és javasolja a polgármesternek, hogy a polgárőr egyesületeknek az alábbi táblázatban szereplő támogatási összegeket biztosítsa eredményességi támogatásként az önkormányzat 2023. évi költségvetéséről szóló 4/2023. (II.28.) önkormányzati rendelet 13. melléklet „Egyéb, más ágazathoz nem sorolható intézmények és feladatok kiadásai” táblázatban szereplő „Polgárőr szervezetek támogatása” sora terhére.

|  |  |
| --- | --- |
| **Polgárőr szervezet neve** | **Eredményességi támogatás Ft-ban** |
| Claudius Polgárőr Egyesület | 714.000,-  |
| Gyöngyöshermán-Szentkirályi Polgárőrség | 168.000,-  |
| Klapka György Lovas Polgárőr és Hagyományőrző Egyesület | 79.000,-  |
| Százhold Polgárőr Egyesület | 199.000,-  |
| Szombathelyi Polgárőr Egyesület | 170.000,-  |
| **Összesen** | **1.330.000,-**  |

**Felelős:** Dr. Nemény András polgármester

 Dr. Horváth Attila alpolgármester

Kelemen Krisztián, a Bizottság elnöke

 (A végrehajtás előkészítéséért:

 Dr. Holler Péter, a Hatósági Osztály vezetője

Stéger Gábor, a Közgazdasági és Adó Osztály vezetője)

**Határidő:** 2023. október 16. a támogatási szerződések megkötésére

**7./ Javaslat a Civil Fórummal kapcsolatos döntések meghozatalára**

 **Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**Kelemen Krisztián képviselő, a Bizottság elnöke:** Osztályvezető Asszony jelezte, hogy nem tud részt venni a bizottsági ülésen, ezért az előterjesztést ő ismerteti. Szombathely Megyei Jogú Város Önkormányzatának Közgyűlése 2013. januárjában hozta létre Szombathely Megyei Jogú Város Civil Fórumát. A Bizottság bűnmegelőzés, közrendvédelem tevékenységi körében egy civil szervezetre tehet javaslatot. A tagok megbízatása 3 évre szól, mely 2023. évben lejár. Jelenleg a Gyöngyöshermán-Szentkirályi Polgárőr Egyesület volt tag, elnöke, Pankotay Úr továbbra is vállalná ezt, de úgy gondolja, hogy rotációs rendszerben a többi egyesületnek is adják meg a lehetőséget a tagságra. Ha jól gondolja, akkor most a Szombathelyi Polgárőr Egyesület következne, akik vállalják a feladatot, így őket javasolja tagnak.

Van-e esetleg kérdés, észrevétel? Nem volt, így szavazásra teszi fel a határozati javaslatot, aki egyetért, kéri, hogy kézfeltartással jelezze.

*A Bűnmegelőzési, Közbiztonsági és Közrendvédelmi Bizottság 13 igen szavazattal, 0 nem szavazattal és 0 tartózkodással elfogadta a javaslatot és az alábbi határozatot hozta:*

**43/2023. (IX.25.) BKKB számú határozat**

1. Szombathely Megyei Jogú Város Közgyűlésének Bűnmegelőzési, Közbiztonsági és Közrendvédelmi Bizottsága a *„Javaslat a Civil Fórummal kapcsolatos döntések meghozatalára”* című előterjesztést megtárgyalta, és bűnmegelőzés, közrendvédelem tevékenységi körben a **Szombathelyi Polgárőr Egyesület** civil szervezetet javasolja Szombathely Megyei Jogú Város Civil Fórumába delegálni.
2. A Bizottság felkéri a polgármestert, hogy a delegáláshoz szükséges intézkedéseket tegye meg.

**Felelős:** Kelemen Krisztián, a Bizottság elnöke

Dr. Nemény András polgármester

Horváth Soma alpolgármester

(A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** azonnal (1. pont vonatkozásában)

 2023. október 10. (2. pont vonatkozásában)

**8./ Különfélék**

**Előadó:** Kelemen Krisztián, a Bizottság elnöke

**Dr. Gulyás Ferenc r. ezredes, a Bizottság tagja:** Egy dolog, ami aktuális a Muskátli utcával kapcsolatban. Bizonyítási kísérletet tartottak ott, ehhez kapcsolódik az Önkormányzat munkája, a trafibox kihelyesével kapcsolatosan. Zanatra is kért az Önkormányzat trafiboxot, ők megadták a szakmai állásfoglalásukat az Önkormányzat kezdeményezéséhez. De 1 traffibox biztos, hogy lesz. Ők örülnek ezeknek a felkéréseknek, amit Elnök Úr mondott, a kapacitást próbálják úgy szervezni, hogy minden nagyobb rendezvényen ott tudjanak lenni, ha nem szól közbe az időjárás és elmarad a rendezvény. Ha már közlekedés, akkor a biztonsági öv miatt rengeteg emberrel kell intézkedni, év végéig tartó folyamatos kampány lesz, a Bizottság tagjai hívják fel a figyelmet a biztonsági öv használatára. Az e-rollerekkel kapcsolatosan, a hétvégén egy fiatal ember magas véralkohol szinttel közlekedett az eszközzel.

**Bor Balázs, a Bizottság tagja:** Kapitány Úrhoz lenne kérdése. Hallotta, hogy kedden és szerdán lezárják a Rohonci utat. Lehet tudni, hogy melyik időszakban?

**Dr. Gulyás Ferenc r. ezredes, a Bizottság tagja:** Országos karos forgalomirányító verseny lesz, megyei szervezésben, ebben kellett kijelölni egy útszakaszt.

**Bor Balázs, a Bizottság tagja:** Esetleg parkolóban nem lehet ezt megszervezni?

**Dr. Gulyás Ferenc r. ezredes, a Bizottság tagja:** Nem, parkolóban nem. Szükség van erre az útszakaszra. De konkrét időpontokkal nem készült.

**Kelemen Krisztián képviselő, a Bizottság elnöke:** Jelezni szeretné Balázsnak, pont ma reggel osztotta meg a Facebook-oldalán ezeket az információkat. Annyit ehhez még hozzátenne, hogy ő szerette volna, ha ez a verseny a Hunyadi úton valósul meg, erről már a nyár folyamán szó volt, mert ez a verseny nagyon látványos lett volna. Sajnos a Hunyadi út olyan rossz állapotban van, hogy nem alkalmas erre a versenyre, melyen több motoros rendőr is részt fog venni. De mindenképpen érdemes lesz megnézni a versenyt, mert nagyon látványos lesz.

**Ágoston Sándor, a Közterület-felügyelet irodavezetője:** Szeretné elmondani, hogy a verseny szervezése már nyár elején elkezdődött. Nagyon sok mindent figyelembe kellett venni a helyszín kiválasztásánál, úgy tudja, hogy 120 rendőr motoros fog részt venni majd, lesz gépjárműtechnikai vezetési verseny, szakmai felkészülés, elég nagy stábbal fogja képviseltetni magát a rendőrség. Figyelembe kell venni ilyenkor azt is, hogy a fő útvonal mellett a környező utcákat is le kell zárni, konkrétan a Joskar-Olán le kellett volna zárni minden bekötő utat, minden keresztutat, plusz még gáz rekonstrukció is van a KISZ-lakótelepen, így a Szőlős felé vezető utat, a KISZ lakótelepet két napra konkrétan elzárták volna mindentől, leginkább az ott lakók mozgásterét. A szakmai bizottság megvizsgálta, hogy melyik útburkolat alkalmas a versenyre, és a végső döntésként került kijelölésre az az útszakasz.

**Bor Balázs, a Bizottság tagja:** Köszöni a kimerítő választ.

**Kelemen Krisztián képviselő, a Bizottság elnöke:** Egyébként köszönet a rendőrségnek, hogy Szombathelyen rendezik meg ezt az országos hírértékű eseményt, nyilván ennek megfelelő lesz a helyszín biztosítása is, melyen a Közterület-felügyelet is részt vesz.

**Dr. Holler Péter, a Hatósági Osztály vezetője:** Annyit szeretne jelezni Egyed Lászlónak, amiről a költségvetés tárgyalásakor szó volt, hogy a Katasztrófavédelem a részére fenntartott 2 millió Ft-os támogatásra még nem nyújtott be kérelmet, kéri, hogy jelezze ezt. A 1,5 millió Ft-os keretből pedig egyelőre még csak a Rendőrség kért támogatást, 150.000,- Ft értékben, a maradék 1.350.000,- Ft-ról a következő bizottsági üléseken kell majd dönteni.

**Kelemen Krisztián képviselő, a Bizottság elnöke:** Köszöni a hozzászólást, a rendőrség jelezte, hogy a támogatásból vásárolt készülék beüzemelésre került. Azt javasolja, hogy az októberi bizottsági ülésen döntsenek a Cselekvési Terv végrehajtásához kapcsolódó 1.350.000,- Ft-ról, a támogatásra az érintettek a pályázatokat október 10-ig nyújtsák be. Tavalyi évben ez úgy volt felosztva, hogy a Rendőrség 500.000,- Ft, a Katasztrófavédelem 500.000,- Ft és a Közterület-felügyelet 500.000,- Ft támogatást kapott. Ha megoldható, akkor az októberi bizottsági ülésre behozzák, 2022. évben 18 millió Ft értékben kerültek cserére kamerák, az idei évben szintén 18 millió Ft értékben lecseréltek jónéhány kamerát, példaként említi a Pelikán parkban, Thököly utcában lévő kamerát. Jelezte már Polgármester Úrnak, hogy a jövő évi költségvetésben is szükség lenne 18 millió Ft körüli összegre, hogy a még meglévő analóg típusú kamerákat le tudják cserélni és akkor 2025. évtől tényleg azzal tudnak foglalkozni, hogy a jelenlegi térfigyelő kamera rendszert bővíteni tudják, még legalább 20 helyre érkezett a lakosságtól javaslat.

**Balogh Tibor, a Bizottság tagja:** Arról szeretne beszélni, hogy a Szigligeti utcában minden nap kint vannak a kukák, hogy azokkal foglalják a lakosok a parkoló helyeket maguknak. Ő elég gyakran van ott, és egyszer becsöngettek oda, ahol volt, és megkérdezték, hogy kié az autó, azóta egyébként kitette a névjegykártyáját, és az volt a gondja a lakónak, hogy hazaért és nem tudott bejárni, amire az volt a lakó válasza, hogy ő oda tette a kukát, hiába közterület. Utána egy alkalommal egy úr hívta fel telefonon, hogy nem tud beállni, kiment, hogy meg tudja a lakóval beszélni. A lakó mutatta neki, hogy kapubejáróban áll, sárga kővel van kirakva, oda szerinte egy motort se lehet betenni, de oda autó soha nem tudna beállni. Akárhányszor megy, folyamatosan ki vannak rakva vödrök, de olyan ház elé is, ahol évek óta nem laknak. Vele háromszor fordult elő, hogy hívták, hogy nem tudtak miatta parkolni. Az lenne a kérdése, hogy lehet ezzel valamit kezdeni? A másik dolog, hogy szeretné megköszönni a Közterület-felügyelet munkáját, hogy mindig azonnal mennek és segítenek a Kresz-parkban, a bejelentéstől számítva maximum 10 perc alatt a helyszínre érnek.

**Kelemen Krisztián képviselő, a Bizottság elnöke:** Az egyik ilyen helyszín a kamerabővítés során, az a Kresz-park. Átadja a szót Osztályvezető Úrnak, hiszen többször is fordult elő ilyen, kukákat, köveket raknak ki.

**Dr. Holler Péter, a Hatósági Osztály vezetője:** Az utóbbi időszakban több ilyen bejelentés is érkezik a Hivatalba. Az Önkormányzatnak van egy helyi rendelete, a 48/2013. (XII.5.) önkormányzati rendelet, amely kimondja, hogy az ingatlanhasználó a hulladékgyűjtő edényeket elsősorban az általa használt ingatlanon belül köteles elhelyezni. Közterületen történő tartós elhelyezés esetén közterület használatához az ingatlanhasználó előzetesen kezelői hozzájárulást köteles beszerezni. Ez klasszikusan a társasházakra jellemző, ahol egy nagy tároló van, nem tudják máshogy megoldani. Az ingatlanhasználó a gyűjtőedényeket kizárólag a közszolgáltatás körébe tartozó hulladék elszállítása céljából helyezheti ki. Az ingatlanhasználó a települési hulladék elszállítását követően, még a szállítás napján köteles a gyűjtőedényt a közterületről eltávolítani. Az, hogy valaki ezzel foglalja a közterületet, az nem szabályos, az önkormányzati rendeletbe ütközik és ezáltal akár a közösségi együttélés alapvető szabályait is megszegheti az illető. Kukákon kívül virágládák, kövek is előfordulnak, nagyon sok kreatív megoldással találkoztak már. Akinek olyan kívánsága van, hogy szeretné, hogy oda ne állhasson senki, akkor keresse meg a Városüzemeltetési Osztályt.

**Kelemen Krisztián képviselő, a Bizottság elnöke:** Köszöni szépen Osztályvezető Úrnak a tájékoztatást. Úgy véli, az a megoldás, hogy a lakó jelezze a balesetveszélyt a terület képviselőjének, aki ezt tudja jelezni a Városüzemeltetési Osztálynak, és javasolja, hogy kezdeményezzék poller kihelyezését arra a területre, ahol ez indokolt.

**Büki Zoltán, a Bizottság tagja:** Két észrevétele lenne, a 86-as út és a Rumi út kereszteződésénél van-e arra lehetőség, hogy a lámpa működésének rendje oly módon legyen megváltoztatva, hogy ha a város felől érkeznek, haladnak Szentkirály irányába, akkor a forgalmat a szemközti lámpa egyszerre engedi el, ami akkor, ha valaki balra akar kanyarodni, akkor nagy eséllyel ki sem hajt. Oly módon lehet-e változtatni, mint ahogy megtették az Órásháznál is. Hova és kinek kell jelezni?

**Kelemen Krisztián képviselő, a Bizottság elnöke:** Technikailag biztos, hogy kivitelezhető, véleménye szerint a közútkezelőhöz tartozik az az útkereszteződés, feléjük kellene jelezni, de ők is jelezni fogják Bonti Tamás irodavezetőnek.

**Büki Zoltán, a Bizottság tagja:** Köszöni a tájékoztatást, ez már segítség. A másik dolog, számára van egy olyan anomália, a Bogáti fasornál, ott van egy kishíd, a Gyöngyös-híd, ott van kettő elsőbbséget szabályozó jelzőtábla, az egyik fehér alapon piros karika, fölfelé piros, lefelé fekete, a másik oldalt, ennek a párja egy kék négyzet alakú tábla, amin véleménye szerint az lenne a megfelelő, hogy fölfelé fehér, lefelé piros, akkor lehet tudni, hogy rendben van a kétirányú forgalom szabályozása. Viszont az ott kint lévő kék táblával ő még nem találkozott, felfelé fehér, lefelé fehér, ami nehezen értelmezhető. Ezzel kapcsolatosan írt már Bonti Tamás irodavezetőnek, de választ még nem kapott.

**Kelemen Krisztián képviselő, a Bizottság elnöke:** Köszöni a jelzést. Van-e esetleg még hozzászólás? Nem volt. Köszöni az ülésen tanúsított munkát, a nyilvános ülést 16 óra 15 perckor lezárja.

*Jegyzőkönyv lezárva, 16 óra 15 perckor.*

 **(: Kelemen Krisztián:) (: Bor Balázs :)**

 **a Bizottság elnöke a Bizottság tagja**